(ભરત શાહ દ્વારા) રાજપીપળા : હાલ સમગ્ર વિશ્વમાં મોબાઈલ ઈન્ટરનેટ સહિતની સુવિધા વધી રહી છે,3 જી બાદ 4 જી અને હવે 5 જી ની ગતિએ ઈન્ટરનેટની ક્ષમતા વધી રહી હોય છતાં હજુ નર્મદા જિલ્લાના અંતરિયાળ ગામોમાં પાયાની સુવિધાની સાથે સાથે મોબાઈલ ટાવરો કે ઈન્ટરનેટ બાબતે કોઈજ પ્રગતિ નથી થઈ રહી માટે અંતરિયાળ ગામોમાં લોકો ઝાડ ઉપર ચઢી નેટવર્ક કે મોબાઇલના ટાવર પકડવા મથામણ કરતા જોવા મળે છે નેટવર્કના અભાવે આવા ગામોમાં સુવાવડ સહિતના ઇમરજન્સી કેસોમાં 108 ની સુવિધા હોવા છતાં ક્યારેક દર્દીઓ સમયસર સારવાર ન મળતા મોતને ભેટે છે.